1970L0222 — SL — 01.01.1973 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B DIREKTIVA SVETA z dne 20. marca 1970 o približevanju zakonodaje držav članic, ki se nanaša na prostor za pritrditev registrskih tablic in pritrditev registrskih tablic na zadnji strani motornih in priklopnih vozil (70/222 EGS) (UL L 076, 6.4.1970, p.25)

spremenjena z:

Uradni list No page date





spremenjena z:









▼B

DIREKTIVA SVETA

z dne 20. marca 1970

o približevanju zakonodaje držav članic, ki se nanaša na prostor za pritrditev registrskih tablic in pritrditev registrskih tablic na zadnji strani motornih in priklopnih vozil

(70/222 EGS)







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe, ob upoštevanju predloga Komisije, ker se tehnični predpisi, ki jih morajo izpolnjevati motorna vozila na podlagi nacionalne zakonodaje, med drugim nanašajo tudi na prostor za pritrditev registrskih tablic in samo pritrditev registrskih tablic na zadnji strani vozila; ker so ti predpisi v posameznih državah članicah različni; ker je zato potrebno, da vse države članice bodisi poleg svojih obstoječih pravil ali namesto njih sprejmejo enake predpise, da bi bilo tako mogoče uvesti postopek EGS-homologacije po Direktivi Sveta z dne 6. februarja 1970 o približevanju zakonodaje držav članic o homologaciji motornih in priklopnih vozil ( 1 ), SPREJEL NASLEDNJO DIREKTIVO:







Člen 1

V tej direktivi izraz „vozilo“ pomeni vsako motorno vozilo, namenjeno uporabi na cesti, z nadgradnjo ali brez nje, z najmanj štirimi kolesi in konstrukcijsko določeno hitrostjo večjo od 25 km/h, razen tirnih vozil, kmetijskih traktorjev in mobilnih strojev ter vozil za javna dela.

Člen 2

Država članica ne sme zavrniti podelitve EGS-homologacije ali nacionalne homologacije za vozilo zaradi razlogov, ki se nanašajo na prostor za pritrditev registrske tablice in pritrditev registrske tablice, če ta ustreza zahtevam, določenim v prilogi k tej direktivi.

▼A1

Člen 2a

Nobena država članica ne sme zavrniti ali prepovedati prodaje ali registracije, zagona ali uporabe vozila zaradi razlogov, povezanih z mestom za namestitev ali pritrditev zadnjih registrskih tablic, če to mesto izpolnjuje zahteve, opredeljene v Prilogi.

▼B

Člen 3

Spremembe, ki so potrebne zaradi prilagajanja zahtev priloge te direktive tehničnemu napredku, se sprejmejo po postopku, ki je določen v členu 13 Direktive Sveta z dne 6. februarja 1970 o homologaciji motornih in priklopnih vozil.

Člen 4

1. Države članice sprejmejo predpise, potrebne za uskladitev s to direktivo v osemnajstih mesecih od notifikacije te direktive in o tem takoj obvestijo Komisijo.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 5

Ta direktiva je naslovljena na države članice.









PRILOGA

1 OBLIKA IN MERE PROSTORA ZA PRITRDITEV REGISTRSKE TABLICE NA ZADNJI STRANI VOZILA

Prostor za pritrditev registrske tablice mora biti ravna ali skoraj ravna površina z najmanj naslednjimi merami:







ali dolžina: 520 mm višina: 120 mm ali dolžina: 340 mm višina: 240 mm

2 LEGA PROSTORA ZA PRITRDITEV REGISTRSKE TABLICE IN PRITRDITEV REGISTRSKE TABLICE

Prostor za pritrditev registrske tablice mora biti oblikovan tako, da ima pravilno nameščena registrska tablica naslednje značilnosti:

2.1 Položaj registrske tablice proti vzdolžni osi vozila

Sredina registrske tablice ne sme biti desno od vzdolžne simetralne ravnine vozila.

Levi stranski rob registrske tablice ne sme biti levo od navpične ravnine, ki poteka vzporedno z vzdolžno osjo vozila skozi točko, kjer je vozilo najširše.

2.2 Položaj registrske tablice proti vzdolžni simetralni ravnini vozila

Registrska tablica stoji pravokotno oziroma skoraj pravokotno glede na vzdolžno simetralno ravnino vozila.

2.3 Položaj registrske tablice proti navpičnici

Registrska tablica stoji navpično; dovoljena so odstopanja za 5o. Če je zaradi oblike vozila potrebno, je registrska tablica lahko tudi nagnjena proti navpičnici, in sicer:

2.3.1 največ za 30o, če je stran z registrsko številko nagnjena navzgor in zgornji rob registrske tablice ni oddaljen od cestišča več kot 1 200 mm;

2.3.2 največ za 15o, če je stran z registrsko številko nagnjena navzdol in je zgornji rob registrske tablice oddaljen od cestišča več kot 1 200 mm.

2.4 Oddaljenost registrske tablice od cestišča

Spodnji rob registrske tablice mora biti od cestišča oddaljen najmanj 0,3 m. Zgornji rob registrske tablice ne sme biti od cestišča oddaljen več kot 1,2 m. Če te zahteve v praksi ni mogoče izpolniti, je ta razdalja lahko večja kot 1,2 m, vendar se je treba tej vrednosti približati, kolikor je le mogoče, v nobenem primeru pa oddaljenost ne sme biti večja od 2 m.

2.5 Pogoji geometrijske vidnosti

Registrsko tablico mora biti mogoče razpoznati v celotnem polju, ki ga omejujejo štiri ravnine, in sicer: dve navpični ravnini, ki potekata skozi oba stranska robova registrske tablice in tvorita s srednjo vzdolžno ravnino vozila kot 30o navzven, ravnina, ki poteka skozi zgornji rob registrske tablice in tvori z vodoravno ravnino kot 15o navzgor, in vodoravna ravnina, ki poteka skozi spodnji rob registrske tablice (če pa ležI zgornji rob registrske tablice več kot 1,2 m nad cestiščem, mora ta ravnina tvoriti z vodoravno ravnino kot 15o navzdol).

2.6 Določanje oddaljenosti registrske tablice od cestišča

V točkah 2.3, 2.4 in 2.5 opredeljene oddaljenosti je treba meriti na neobremenjenem vozilu.